**Druskininkų „Saulės“ pagrindinės mokyklos 2021- 2022 m.m. mokyklos**

**veiklos kokybės įsivertinimo ataskaita**

2021- 2022 m.m. mokykloje atliktas veiklos kokybės įsivertinimas. Mokyklos veiklos kokybei tirti buvo vadovaujamasi dokumentais: „Mokyklos, įgyvendinančios bendrojo ugdymo programas, veiklos kokybės įsivertinimo metodika“, patvirtinta Lietuvos Respublikos švietimo ir mokslo ministro 2016 m. kovo 29 d. įsakymu Nr. V- 267 ir „Bendrojo ugdymo mokyklų veiklos kokybės įsivertinimo rekomendacijomis“. Giluminiam įsivertinimui pasirinktas rodiklis 2.4.2.„Mokinių įsivertinimas“ iš temos 2.4.„Vertinimas ugdant“, iš srities – „Ugdymas(is) ir mokinių patirtys“. Raktiniai žodžiai- „Dialogas vertinant“ ir „Įsivertinimas kaip savivoka“.

TIKSLAS- išsiaiškinti, kiek vertinimas pagrįstas mokytojo ir mokinio dialogu apie mokymosi sėkmes, nesėkmes, rezultatus, moko mokinius savistabos, savivaldos, įsivertinti savo darbą; kaip mokiniai įsitraukia į mokymosi pasiekimų įsivertinimą, pažangos stebėjimą, pasiektų rezultatų apmąstymą. Šiais klausimais tęsėme praėjusiais mokslo metais pradėtą tyrimą ir norėjome pamatuoti vykstantį pokytį - ar mokiniai geriau supranta mokymosi procesą, būdus ir savo mokymosi poreikius, lengviau juos paaiškina; ar prisiima daugiau atsakomybės už savo mokymąsi ir lengviau jį valdo.

Ankstesnės apklausos parodė, kad mokiniai nepakankamai skiria dėmesio savęs vertinimui, įsivertinimui. Mokiniai teigia, kad jiems svarbu mokytis, bet ne visada pakanka įgūdžių tinkamai įsivertinti pažangą, planuoti mokymosi tikslus ir žingsnius jiems pasiekti.

Vienas iš svarbiausių mokyklos tikslų- gerinti mokinių pasiekimus. Geros mokyklos koncepcijoje rašoma, kad mokymasis privalo remtis savistaba ir įsivertinimu. Asmeninė mokinių pažanga gerėja, jei pamokoje mokytojai nuolat tinkamai taiko įvairius įsivertinimo metodus, kurie skatina mokinius suvokti mokymo(si) procesą, planuoti savo mokymąsi, kelti individualius mokymosi tikslus. Tik mokytojo padedamas mokinys kokybiškai įsitraukia į savo pažangos stebėjimą, pasiektų rezultatų apmąstymą. Kai mokinys geba tinkamai įsivertinti, jaučia mokytojo palaikymą, tada galima tikėtis, kad kils ir jo mokymosi motyvacija, gerės pasiekimai.

Pokyčių stebėjimui ir analizei pasirinkti DUOMENŲ ŠALTINIAI: mokytojų ir mokinių apklausos sistemoje „Office 365 Forms“ ir „TAMO“ dienyno apklausa mokytojams, mokinių pasiekimų ir pažangos stebėjimas, dokumentų analizė.

Analizuojant pasirinktą rodiklį „Mokinių įsivertinimas“ buvo išsiųsti 51 klausimynas mokytojams ir 246 klausimynai mokiniams. Sugrįžo 41 pilnai atsakytas klausimynas, o 10 klausimynų mokytojams liko neatsakyti. Iš pakviestų 246 5-8 klasių mokinių sugrįžo 167 pilnai atsakyti klausimynai, o 79 mokiniai klausimyno neužpildė.

**MOKYKLOS VEIKLOS KOKYBĖS ĮSIVERTINIMO IŠVADOS**

**TEIGIAMI VEIKLOS ASPEKTAI:**

1. **Mokytojai vis labiau skatina mokinius nebijoti klausti ir prašyti pagalbos mokantis, siekia ugdyti jų didesnį pasitikėjimą savimi ir savarankiškumą;**
2. **Kadangi mokytojai supažindina mokinius su dėstomo dalyko pažangos ir pasiekimų vertinimo tvarka ir nuosekliai jos laikosi, mokiniai pripažįsta, kad mokytojų rašomi vertinimai yra pelnyti;**
3. **Pamokose mokytojai periodiškai kartu su mokiniu aiškinasi, į ką mokantis reikia atkreipti dėmesį ir skatina mokinį priimti sprendimus, kaip planuoti ir valdyti savo tolesnį mokymąsi;**
4. **Pamokos darbo įsivertinimas mokiniui padeda geriau suprasti, ką tikrai gerai išmoko, o ką dar reikia pasimokyti;**
5. **Mokytojai vis dažniau sudaro sąlygas veiklų įvairovei ir siūlo skirtingus variantus mokiniui pademonstruoti savo pasiekimus ir leisti pajusti sėkmę.**

**TOBULINTINI VEIKLOS ASPEKTAI:**

1. **Kiekvienoje pamokoje nepakankamai skiriama dėmesio ne tik įsivertinimo procesui, bet ir įsivertinimo būdų įvairovei, kaip mokinių sąmoningo mokymosi priemonei;**
2. **Mokytojai turėtų suvokti, kad šiuolaikinės pamokos sėkmė priklauso ir nuo mokinio įsitraukimo į pamokos planavimą ir nuosekliai siekti, kad mokytojas ir mokinys būtų aktyvūs pamokos kūrėjai;**
3. **Nepakankama namų darbų užduočių įvairovė, kuri skatintų mokinių bendradarbiavimą, kūrybiškumą, atsakomybę ir dalykinį tobulėjimą.**

**REKOMENDACIJOS:**

1. **Detaliau gilinantis į šiuolaikinės pamokos reikalavimus, permąstyti pamokos dalyvių vaidmenis ir nuosekliai siekti, kad ir mokytojas, ir mokinys būtų aktyvūs pamokos kūrėjai, dalyviai bei vertintojai;**
2. Suteikdami mokiniams galimybę atlikti įsivertinimą, sudarome sąlygas jiems prisiimti atsakomybę ir patiems valdyti savo mokymąsi. **Dalijantis patirtimi metodinių grupių susirinkimuose ir neformalioje aplinkoje, semiantis dalykinių žinių seminaruose bei pedagoginėje literatūroje, susipažinti su individualios pažangos matavimo pamokoje metodų įvairove ir bandymų keliu atrasti visiems mokiniams veiksmingiausius;**
3. **Siekiant mokinių bendradarbiavimo, kūrybiškumo, atsakomybės ir dalykinio tobulėjimo ieškoti būdų namų darbų užduočių įvairovei ir dalintis su kolegomis gerąja patirtimi; akcentuojant mokymosi bendradarbiaujant svarbą- skatinti mokinius mokytis vieniems iš kitų, ugdyti mokinių vertinimo kultūrą;**
4. **Remiantis 5-8 klasių auklėtojų apklausos duomenimis, patobulinti mokyklos individualios mokinio pažangos stebėjimo ir fiksavimo tvarkos aprašą (Apklausos duomenys pridedami prie ataskaitos);**
5. **Pamokose susitarti su mokiniais dėl ugdymosi lūkesčių ir sėkmės kriterijų.** Kriterijų kūrimas prasideda nuo tikslų ir uždavinių iškėlimo ir jų supratimo**. Kriterijus gali kurti mokytojai arba mokytojai kartu su mokiniais** remdamiesi Bendrųjų programų reikalavimais, juos konkretizuojant pagal mokinių pasiekimų lygį (suskirstant juos į konkrečius raiškos lygius), išgales ir t. t. **Jei kriterijus kuria mokytojai, tada būtina juos aptarti su mokiniais.**
6. **Individualiai mokinių pažangai skatinti taikyti formuojamojo vertinimo strategijas.**

MVKĮ darbo grupė:

 A.Bolys, R.Zubienienė, B.Karmonaitė, V.Lisauskienė, I.Kadziauskienė